CELEX: 52021DP0398
Language: sl
Date: 2021-10-05 00:00:00
Title: Sklep Evropskega parlamenta z dne 5. oktobra 2021 o oblikovanju delegacije pri parlamentarni skupščini za partnerstvo med EU in Združenim kraljestvom ter določitvi njene številčne sestave (2021/2917(RSO))

24.3.2022   
            
            
               SL
            
            
               Uradni list Evropske unije
            
            
               C 132/215
            
         
      P9_TA(2021)0398
      Oblikovanje delegacije pri parlamentarni skupščini za partnerstvo med EU in Združenim kraljestvom ter določitev njene številčne sestave
      Sklep Evropskega parlamenta z dne 5. oktobra 2021 o oblikovanju delegacije pri parlamentarni skupščini za partnerstvo med EU in Združenim kraljestvom ter določitvi njene številčne sestave (2021/2917(RSO))
      (2022/C 132/20)
      
         Evropski parlament,
      
                  —
               
               
                  ob upoštevanju predloga konference predsednikov,
               
            
                  —
               
               
                  ob upoštevanju Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (1) (v nadaljnjem besedilu: sporazum o trgovini in sodelovanju) in zlasti člena 11 navedenega sporazuma,
               
            
                  —
               
               
                  ob upoštevanju svoje resolucije z dne 28. aprila 2021 o izidu pogajanj med EU in Združenim kraljestvom (2), zlasti njene 8. in 9. točke,
               
            
                  —
               
               
                  ob upoštevanju svojega sklepa z dne 17. aprila 2019 o številu medparlamentarnih delegacij, delegacij pri skupnih parlamentarnih odborih ter delegacij pri odborih za parlamentarno sodelovanje in večstranskih parlamentarnih skupščinah (3),
               
            
                  —
               
               
                  ob upoštevanju svojega sklepa z dne 17. julija 2019 o številčni sestavi medparlamentarnih delegacij (4),
               
            
                  —
               
               
                  ob upoštevanju člena 223 Poslovnika,
               
            
               
                  1.
               
               
                  želi spomniti, da člen 11 sporazuma o trgovini in sodelovanju med EU in Združenim kraljestvom določa, da se lahko ustanovi parlamentarna skupščina za partnerstvo, ki jo sestavljajo poslanci Evropskega parlamenta in poslanci parlamenta Združenega kraljestva in ki:
                  
                              (a)
                           
                           
                              lahko od Partnerskega sveta, ustanovljenega v skladu s členom 7 tega sporazuma, zahteva ustrezne informacije v zvezi z izvajanjem tega sporazuma in katerega koli dopolnilnega sporazuma, Partnerski svet pa ji nato posreduje zahtevane informacije,
                           
                        
                              (b)
                           
                           
                              je obveščena o sklepih in priporočilih Partnerskega sveta ter
                           
                        
                              (c)
                           
                           
                              lahko daje priporočila Partnerskemu svetu.
                           
                        
            
               
                  2.
               
               
                  sklene oblikovati 35-člansko delegacijo pri parlamentarni skupščini za partnerstvo med EU in Združenim kraljestvom;
               
            
               
                  3.
               
               
                  na podlagi sklepa konference predsednikov z dne 11. julija 2019 o sestavi predsedstev delegacij odloči, da ima predsedstvo delegacije dva podpredsednika;
               
            
               
                  4.
               
               
                  naroči svojemu predsedniku, naj ta sklep v vednost posreduje Svetu in Komisiji ter parlamentu Združenega kraljestva.
               
            
         (1)  UL L 149, 30.4.2021, str. 10.
      
         (2)  Sprejeta besedila, P9_TA(2021)0141.
      
         (3)  UL C 158, 30.4.2021, str. 536.
      
         (4)  UL C 165, 4.5.2021, str. 23.